|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Odluke o ostvarivanju prava na (su)financiranje troškova nabave udžbenika i pripadajućih dopunskih nastavnih sredstava za učenike osnovne škole s prebivalištem na području Grada Koprivnice u školskoj godini 2015/2016. | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti | |
| Cilj i glavne teme savjetovanja | Sukladno obvezama iz Zakona o pravu na pristup informacijama („Narodne novine“, broj 25/13, 85/15) Grad Koprivnica proveo je javno savjetovanje o nacrtu Odluke o ostvarivanju prava na (su)financiranje troškova nabave udžbenika i pripadajućih dopunskih nastavnih sredstava za učenike osnovne škole s prebivalištem na području Grada Koprivnice u školskoj godini 2015/2016.  Primjenom Odluke o ostvarivanju prava na (su)financiranje troškova nabave udžbenika i pripadajućih dopunskih nastavnih sredstava za učenike osnovnih škola s područja Grada Koprivnice u školskoj godini 2015./2016. („Glasnik Grada Koprivnice“ broj 4/15.), određeni broj djece s prebivalištem na području Grada Koprivnice, polaznici osnovnih škola koje nisu na području Grada Koprivnice, odnosno, kojima nije osnivač Grad Koprivnica, ne može ostvariti pravo na (su)financiranje troškova nabave udžbenika i pripadajućih dopunskih nastavnih sredstava. U svrhu izjednačavanja sve djece s prebivalištem na području Grada Koprivnice u ostvarivanju prava na (su)financiranje nabave udžbenika, potrebno je izmijeniti navedenu Odluku na način da je uvjet za ostvarivanje prava prebivalište djeteta, a ne područje rada škole, odnosno, osnivač škole.  Obzirom na navedeno, potrebno je cijelu Odluku prilagoditi ovom uvjetu, stoga je regulirano i kome se u slučaju polaženja škole kojoj nije osnivač Grad Koprivnica, podnosi zahtjev za ostvarivanje prava te kome se vraćaju udžbenici.  Djecu koja mogu ostvariti pravo na (su)financiranje nabave udžbenika temeljem drugih propisa, također je potrebno izjednačiti u ostvarivanju navedenog prava s djecom koja ostvaruju navedeno pravo temeljem ove Odluke, obzirom da drugim propisima nisu obuhvaćeni i troškovi nabave pripadajućih dopunskih nastavnih sredstava, već samo udžbenika.  U članku 7. stavku 2. Odluke potrebno je naglasiti da su sredstva za osiguravanje prava na (su)financiranje nabave udžbenika osigurana u Proračunu Grada Koprivnice za 2015. godinu, isplata sredstava odvijati će se sa računa riznice sukladno zahtjevima i nalozima škola za rješenja koja će izdati škole, odnosno sa računa riznice sukladno nalozima Upravnog odjela za društvene djelatnosti za rješenja koja će izdati Grad Koprivnica. | |
| Datum dokumenta | rujan 2015. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je sedam dana te je bilo otvoreno od 15. rujna do 21. rujna 2015. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  22. rujna 2015. |